Ljubljana, 11. 3. 2020

Predsedstvo Študentske organizacije Slovenije na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS) objavlja naslednji

**Razpis za prosto delovno mesto**

za prosto delovno mesto »Samostojni strokovni sodelavec za področje trženja in razpisov (M/Ž)«.

Trajanje zaposlitve:
– nedoločen čas, s poskusno dobo 3 mesecev.

Delovni čas:
– polni delovni čas, 40 ur tedensko.

Kandidati morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetno izobrazba (prva bolonjska stopnja);
* poznavanje študentskega in mladinskega organiziranja;
* izkušnje na področju trženja in marketinga;
* izkušnje s področja nacionalnih in mednarodnih projektov/razpisov;
* poznavanje dela v računalniškem okolju MS Windows;
* znanje tujih jezikov (obvezno znanje angleščine).

Popolna prijava mora vsebovati:

* življenjepis;
* motivacijsko pismo;
* fotokopijo diplomske listine, s katero izkazuje zahtevano izobrazbo.

Kandidati morajo prijavo skupaj z zahtevanimi prilogami poslati s priporočeno pisemsko pošiljko na naslov Študentska organizacija Slovenije, Dunajska cesta 51, 1000 Ljubljana, s pripisom »Ne odpiraj – razpis za delovno mesto« in po elektronski pošti na naslov: info@studentska-org.si najkasneje do vključno 19. 3. 2020.

Nepravilno poslane in nepopolne kandidature bodo zavržene.

Razpisna komisija, ki jo imenuje Predsedstvo ŠOS, do 23. 3. 2020 izbere kandidate, ki jih povabi na razgovor. Razpisna komisija bo Predsedstvu ŠOS predlagala izbiro enega kandidata. O zaposlitvi odloča Predsedstvo ŠOS.

Generalni sekretar ŠOS bo neizbrane kandidate o izidu razpisa obvestil v roku osmih (8) dni po končanem postopku izbire kandidata za objavljeno prosto delovno mesto, in sicer po elektronski pošti.

Študentska organizacija Slovenije

Klemen Peran

predsednik